CBSE Board Exam: सीबीएसई 10वीं, 12वीं परीक्षा फरवरी में, यहां जानिए जरूरी बातें  
सीबीएसई की डेट शीट जारी हो चुकी है. 
बोर्ड परीक्षाएं 15 फरवरी से शुरू हो रही है. 
10वीं की परीक्षा 20 मार्च और 12वीं की 30 मार्च तक आयोजित की जाएगी.
सीबीएसई बोर्ड (CBSE Board) ने मंगलवार को 10वीं और 12वीं की परीक्षाओं की तारीखें (CBSE Exam Dates) जारी कर दी. 10वीं, 12वीं बोर्ड परीक्षाएं 15 फरवरी से शुरू हो रही है. 10वीं कक्षा की परीक्षाएं (CBSE Board 10th Exam) 20 मार्च तक आयोजित की जाएगी. 26 फरवरी को अंग्रेजी, 29 फरवरी को हिंदी, 4 मार्च को विज्ञान, 7 मार्च को संस्कृत, 12 मार्च को गणित और 18 मार्च को समाजिक विज्ञान की परीक्षा होगी. वहीं, 12वीं की परीक्षाएं (CBSE 12th Exam) 30 मार्च तक चलेंगी. मेन सब्जेक्ट्स में 22 फरवरी को मनोविज्ञान, 27 फरवरी को अंग्रेजी, 2 मार्च को भौतिक विज्ञान, 3 मार्च को इतिहास, 5 मार्च को अकाउंटेंसी, 7 मार्च को रसायन विज्ञान, 14 मार्च को जीव विज्ञान, 17 मार्च को गणित, 20 मार्च को हिंदी और 23 मार्च को भूगोल, 30 मार्च को समाजशास्त्र की परीक्षा होगी.
स्टूडेंट्स 10वीं और 12वीं की परीक्षाओं का पूरा शेड्यूल नीचे दिए गए लिंक पर क्लिक कर देख सकते हैं. CBSE 10th Date SheetCBSE 12th Date Sheet
CBSE Exam Date Sheet: सीबीएसई 10वीं, 12वीं की परीक्षाएं 15 फरवरी से होंगी शुरू, यहां देखें डेट शीट
1. 10वीं और 12वीं दोनों ही कक्षाओं की परीक्षा के लिए उत्तर पुस्तिकाओं का वितरण 10 बजे से 10:15 के बीच किया जाएगा.
2. स्टूडेंट्स को क्वेश्चन पेपर 10:15 पर दिया जाएगा. स्टूडेंट्स को पेपर पढ़ने के लिए 15 मिनट का समय मिलेगा. स्टूडेंट्स 10:15 से 10:30 तक पेपर को पढ़ सकेंगे.
3. स्टूडेंट्स 10:30 बजे से पेपर लिखना शुरू कर सकेंगे. स्टूडेंट्स 10:30 से 1: 30 बजे तक पेपर लिख सकेंगे.